OCEAN พลิกมีกำไร!
เมื่อวิเคราะห์ฐานะทางการเงินของ OCEAN พบว่าฐานะทางการเงินของบริษัทค่อนข้างแข็งแกร่ง และมีสภาพคล่องทางการเงินมากเกินความจำเป็นด้วย
เมื่อวิเคราะห์ฐานะทางการเงินของ OCEAN พบว่าฐานะทางการเงินของบริษัทค่อนข้างแข็งแกร่ง และมีสภาพคล่องทางการเงินมากเกินความจำเป็นด้วย
2 ส.ค. 2562

คุณค่าบริษัทผลจากการชี้แจงผลการดำเนินงานสำหรับงวดไตรมาส 2 และงวดหกเดือน ประจำปี 2562 ของบริษัท โอเชี่ยน คอมเมิรช จำกัด (มหาชน) หรือ OCEAN พบว่า เติบโตอย่างแข็งแกร่ง สามารถพลิกกลับมามีกำไรสุทธิ หากเมื่อเทียบกับช่วงเดียวกันของปีก่อนที่มีการขาดทุนสุทธิ
โดยผลการดำเนินงานไตรมาส 2 สิ้นสุดวันที่ 30 มิถุนายน 2562 บริษัทมีรายได้จากการขายขยับขึ้นมาอยู่ที่ 765.94 ล้านบาท จากงวดเดียวกันของปีก่อน 73.77 ล้านบาท ส่งผลให้บริษัทพลิกกลับมามีกำไรสุทธิ 20.60 ล้านบาท หรือ 0.0171 บาทต่อหุ้น จากงวดเดียวกันของปีก่อนขาดทุนสุทธิ 28.05 ล้านบาท หรือ 0.0388 บาทต่อหุ้น
สำหรับกำไรสุทธิที่เพิ่มขึ้นประกอบด้วยกำไรสุทธิของธุรกิจซื้อขายน้ำมันปาล์ม 20.43 ล้านบาท และผลกำไรสุทธิของธุรกิจก๊อกน้ำ 1.00 ล้านบาท แสดงให้เห็นว่าการดำเนินการธุรกิจซื้อขายน้ำมันปาล์มมีผลการดำเนินงานไปในทิศทางที่ดีขึ้น
ขณะที่ผลการดำเนินงานงวด 6 เดือน สิ้นสุดวันที่ 30 มิถุนายน 2562 บริษัทมีรายได้จากการขายขยับขึ้นมาอยู่ที่ 1,206.45 ล้านบาท จากงวดเดียวกันของปีก่อน 158.61 ล้านบาท ส่งผลให้บริษัทพลิกกลับมามีกำไรสุทธิ 21.92 ล้านบาท หรือ 0.0182 ล้านบาท จากงวดเดียวกันของปีก่อนขาดทุนสุทธิ 30.84 ล้านบาท หรือ 0.0426 บาทต่อหุ้น แสดงว่าบริษัทเริ่มมีพัฒนาการที่ดีขึ้นโดยเฉพาะธุรกิจปาล์มน้ำมัน
เมื่อวิเคราะห์ฐานะทางการเงินของบริษัทเพื่อเป็นตัวแปรในการตัดสินใจพบว่า ฐานะทางการเงินของบริษัทค่อนข้างแข็งแกร่ง เพราะบริษัทมีสินทรัพย์หมุนเวียนมากถึง 577.24 ล้านบาท เมื่อนำมาเทียบกับหนี้สินหมุนเวียนเพียง 86.74 ล้านบาท ได้ค่า CURRENT RATIO อยู่ที่ระดับ 6.65 เท่า แสดงว่า บริษัทมีสภาพคล่องทางการเงินมากเกินความจำเป็นด้วย
ส่วนปัญหาหนี้สินของบริษัทไม่มีอะไรที่ต้องเป็นห่วง เพราะบริษัทมีหนี้สินรวมแค่ 90.52 ล้านบาท เมื่อนำมาเทียบกับส่วนของผู้ถือหุ้นที่มีอยู่ 492.94 ล้านบาท ได้ค่า D/E อยู่ที่ระดับ 0.18 เท่า  แสดงว่า บริษัทไม่มีปัญหาหนี้สินมารบกวน ค่อนข้างปลอดหนี้
ทั้งนี้นับตั้งแต่บริษัทเริ่มดำเนินการธุรกิจใหม่อย่างปาล์มน้ำมันเข้ามาเมื่อวันที่ 1 ตุลาคม 2561 ก็ทำให้ผลประกอบการเริ่มดีขึ้นมาตั้งแต่ไตรมาส 1/2562 จนกระทั่งในไตรมาส 2/2562 ที่พลิกมีกำไรสุทธิจากก่อนหน้ามีการขาดทุนสุทธิต่อเนื่อง
ดังนั้นหวังว่าการฟื้นตัวของผลการดำเนินงานจะค่อย ๆ ดีขึ้นต่อไปในอนาคต !!!
…
ผู้ถือหุ้นรายใหญ่
รายชื่อกรรมการ